— Իմ թանկագին, — պատասխանում է վարժապետր, — այդ Աշխարհում, ուր մենք ապրում ենք, չարությունը ծնեց մարդու մեջ սեր դեպի իր անձը միայն, և անձնական ցանկությունից, որ իր համար լավ և հանգիստ լիներ, մարդը աշխատում է հաղթել բոլոր արգելքներին, որոնք խոչընդոտ են դնում նրա բախտավորությանը, առանց բոլորովին ուշադրություն դարձնելու այն բանի վրա, թե որքան իր անձնական բախտավորությունը խանգարում է ուրիշի բախտավորությունը: